
Uznesenie Mestský súd Bratislava IV vo veci exekúcie oprávneného: Dôvera zdravotná poisťovňa, a.s., Einsteinova 25, Bratislava, IČO: 35 942 436, proti povinnému: GASTRO - SPOL, s. r. o., Zvolenská cesta 8, Banská Bystrica, IČO: 35 793 406, pre vymoženie peňažného plnenia a trov exekúcie vedenej súdnym exekútorom: JUDr. Stacho Chladný, so sídlom exekútorského úradu Stráž 223, Zvolen, takto rozhodol: Súd u r č u j e, že došlo k zastaveniu starej exekúcie vedenej na Mestskom súde Bratislava IV pod sp.zn. B1-1Er/51/2008 a u súdneho exekútora JUDr. Stacha Chladného, pod sp. zn. EX 10070/2008. odôvodnenie: 1. Dňa 21.01.2008 Okresný súd Bratislava I udelil pôvodnému súdnemu exekútorovi poverenie na vykonanie exekúcie číslo 5101 031055 * pod sp. zn. 1Er/51/2008 na základe vykonateľného platobného výmeru Úradu pre dohľad nad zdravotnou starostlivosťou v Bratislave č. k. SK 21-000034-2005 zo dňa 20.01.2006. 2. Dňa 16.10.2015 doručil pôvodný súdny exekútor podnet na zastavenie exekúcie, ktorý odôvodnil tým, že povinný bol dňa 28.04.2015 vymazaný z obchodného registra SR. 3. Exekúcia sa skončila na základe zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov ex lege. Na predmetnú exekúciu sa nevzťahujú žiadne relatívne ani absolútne výnimky v zmysle § 2 ods. 2 zák. č. 233/2019 Z. z.. Predmetný zákon výslovne v § 2 ods. 1 ustanovuje, že stará exekúcia sa zastavuje, ak oprávnený alebo povinný zanikol bez právneho nástupcu alebo dedičské konanie po oprávnenom alebo povinnom bolo zastavené z dôvodu, že nezanechal žiadny majetok alebo zanechal len majetok nepatrnej hodnoty. 4. Dňa 01.01.2020 nadobudol účinnosť zák. č. 233/2019 Z. z. o ukončení niektorých exekučných konaní a o zmene a doplnení niektorých zákonov, ktorý upravuje aj postup ukončenia exekučných konaní začatých pred 1. aprílom 2017 a vedených podľa predpisov účinných do 31. marca 2017. Na účely tohto zákona sa starou exekúciou rozumie exekúcia začatá pred 1. aprílom 2017 a vedená podľa predpisov účinných do 31. marca 2017. 5. Podľa § 2 ods.1 písm. b) cit. zákona, stará exekúcia sa týmto zákonom zastavuje, ak oprávnený alebo povinný zanikol bez právneho nástupcu alebo dedičské konanie po oprávnenom alebo povinnom bolo zastavené z dôvodu, že nezanechal žiadny majetok alebo zanechal len majetok nepatrnej hodnoty. 6. Podľa § 5 ods. 1 zákona č. 233/2019 Z. z., ak sa stará exekúcia zastavila, exekútor vyhotoví upovedomenie o zastavení starej exekúcie, ktorého vzor zverejní Slovenská komora exekútorov po dohode s Ministerstvom spravodlivosti Slovenskej republiky (ďalej len „ministerstvo") na svojom webovom sídle v strojovo čitateľnom elektronickom formáte.
7. Podľa § 5 ods. 3 zákona č. 233/2019 Z. z., upovedomenie o zastavení starej exekúcie zašle exekútor oprávnenému najneskôr do 120 dní od zastavenia starej exekúcie podľa tohto zákona. Ak ide o starú exekúciu, ktorá sa zastavuje ku dňu účinnosti tohto zákona, upovedomenie o zastavení starej exekúcie zašle exekútor oprávnenému do 180 dní od nadobudnutia účinnosti tohto zákona. 8. Podľa § 8 ods. 2 prvá veta zákona č. 233/2019 Z. z., ak exekútor nezašle oprávnenému upovedomenie o zastavení starej exekúcie v lehote podľa § 5 ods. 3, súd mu aj bez návrhu uznesením uloží, aby upovedomenie o zastavení starej exekúcie vyhotovil a zaslal oprávnenému v určenej lehote, alebo súd uznesením určí, že došlo k zastaveniu starej exekúcie. 9. Súd na základe zákonných ustanovení § 8 ods. 2 zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov určil, že stará exekúcia sa zastavila. Súd lustráciou zistil, že povinný bol dňa 28.04.2015 vymazaný z OR SR bez právneho nástupcu. Na predmetnú exekúciu sa nevzťahujú žiadne relatívne ani absolútne výnimky v zmysle § 2 ods. 2 zák. č. 233/2019 Z. z. Predmetný zákon výslovne v § 2 ods. 1 ustanovuje, že stará exekúcia sa zastavuje, ak oprávnený alebo povinný zanikol bez právneho nástupcu alebo dedičské konanie po oprávnenom alebo povinnom bolo zastavené z dôvodu, že nezanechal žiadny majetok alebo zanechal len majetok nepatrnej hodnoty. Súd vykonaním šetrením zistil, že povinný bol vymazaný z OR SR bez právneho nástupcu a exekúcia sa skončila na základe zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov ex lege. 10. Súd dodáva, že súdny exekútor bol povinný vydať a doručiť Upovedomenie o zastavení starej exekúcie oprávnenému, a následne po uplynutí lehoty na podanie námietok, toto Upovedomenie o zastavení starej exekúcie predložiť tunajšiemu súdu. Súdny exekútor však v lehote podľa § 5 ods. 3 zákona č. 233/2019 Z. z. Upovedomenie o zastavení starej exekúcie nevydal. Vzhľadom na uvedené a na skutočnosť, že už uplynula objektívne určená lehota na doručenie Upovedomenie o zastavení starej exekúcie oprávnenému, súd konštatuje že došlo k zániku nároku súdneho exekútora na paušálne trovy starej exekúcie. 11. Na základe uvedeného súd rozhodol tak, ako je uvedené vo výroku tohto rozhodnutia. Poučenie: Proti tomuto uzneseniu nie je prípustné odvolanie. Proti tomuto uzneseniu možno podať sťažnosť na Mestskom súde Bratislava IV do 15 dní odo dňa jeho doručenia. Sťažnosť môže podať ten, v koho neprospech bolo uznesenie vydané. Sťažnosť musí obsahovať všeobecné náležitosti každého podania podľa § 127 CSP (ktorému súdu je určené, kto ho robí, ktorej veci sa týka, čo sa ním sleduje, podpis a spisová značka konania) a náležitosti podľa § 243 CSP (proti ktorému uzneseniu smeruje, v akom rozsahu sa uznesenie napáda, v čom sa postup alebo uznesenie súdu považuje za nesprávne a čoho sa sťažovateľ domáha).

